Kombinert skirenn og den spesielle 18 km langrennskonkurransen ble arrangert sammen. Alle løperne, både kombinertløpere og langrennsløpere startet med 1 minutts mellomrom. Grøttomsbråten, som vant kombinert sammenlagt, fikk 6. beste langrennstid på 18 km av alle som startet denne dagen. Sluttiden 1:27:15 var noe over 4 minutter bak vinneren, Utterström, men var best av kombinertløperne. 5 av de 42 løperne som fullførte brukte over 1:45 på 18 km.